PLANINSKO DRUŠTVO CELJE MATICA                                                                           Celje,  18. 8. 2011                                                                   

ODSEK ZA POHODNIŠTV0,  STANETOVA 20,  SI-3000 CELJE 

tel.  03 492 4850;  gsm  051 338 358;  pdcelje@siol.net;  http://www.planinsko-drustvo-celje.si
PO NIZKIH TURAH 

HOCHREICHART,  2416 m,  

V NEDELJO,  28. avgusta 2011 

SVOJO POT IZ GRANITNEGA ALPSKEGA PRIMEŽA 

SI JE REKA MURA OD IZVIRA OB OSOJNEM VZNOŽJU HAFNERJA NAŠLA NA VZHOD. 

NA SVOJI DESNI JE ODBRŽALA NA PRIMER ZIRBITZKOGEL, SVINJO IN GOLOVICO, 

NJEN LEVI BOK PA OŽIVLJAJO ŠTEVILNI PRITOKI Z NIZKIH TUR. 

K NIZKIM TURAM POLEG DRUGIH SKUPIN UVRŠČAMO ŠLADMINŠKE IN BELSKE TURE 

PA ČISTO NA KONCU ŠE SEKOVSKE TURE, SECKAUER TAUERN. 

SEKOVSKE TURE PREMOREJO KAR NEKAJ KREPKIH DVATISOČAKOV 

IN NIZKE SO LE V PRIMERJAVI Z ZAHODNIMI SOSEDAMI VISOKIMI TURAMI. 

NJIHOV OSREDNJI VRH JE HOCHREICHART. PRED 500 LETI SO V NJEM ISKALI SREBRO. 

POPOLNO PRVENSTVO MU ODREKA LE METER VIŠJI GEIERHAUPT. 

LEP JE TUDI SEKOVSKI ROGELJ, SECKAUER ZINKEN, NAD STARODAVNO SEKOVO, SECKAU. 

PODOBNO KOT NEKOČ PRI GOSPE SVETI, V KRKI IN ŠENTANDRAŽU 

JE BIL TUDI V SEKOVI DO LETA 1782 SEDEŽ POZNEJŠE GRAŠKE ŠKOFIJE...

VABIMO VAS NA ZANIMIV PLANINSKI IZLET V TISTI KONEC. 

S POSTAJALIŠČA PRED GARAŽNO HIŠO OB LJUBLJANSKI CESTI V CELJU 

SE ODPELJEMO Z NAROČENIM AVTOBUSOM OB ŠTIRIH ZJUTRAJ, OB 4:00. 

ČEZ VIČ PRI DRAVOGRADU DOSPEMO V ŠENTANDRAŽ, 

KI LEŽI MED SVINJO IN GOLOVICO SREDI LABOTSKE DOLINE. 

ČEZ SEDLO, OBDACHER SATTEL, 955 m, 

POD ZIRBITZKOGLOM SE PREKOBALIMO V DOLINO MURE PRI ZELTWEGU. 

ŽE V KNITTELFELDU, 670 m, ZAVIJEMO SPET MED HRIBE. 

IZ VASI INGERING II, 881 m, POD GRADOM WASSERBERG NADALJUJEMO VOŽNJO 

PO ODSEKU POTI 902 IN 908, VIJOLIČNE VIE ALPINE, PA TURSKE IN BENEDIKTOVE POTI. 

JUTRANJO VOŽNJO SKLENEMO PO 7 km NA PARKIRIŠČU 4, 1156 m, 

KJER SE ZAČNE OZNAČENA POT 974 SKOZI BRANDSTÄTTERGRABEN NA VRH. 

POT KMALU MENJAMO ZA UHOJENO STEZO PO JUŽNEM HRBTU, SCHMÄHHAUSRÜCKEN,  KI V 3 urah in pol PRIPELJE NARAVNOST NA RAZGLEDNI HOCHREICHART, 2416 m. 

S HOCHREICHARTA SLEDIMO OZNAČENI STEZI PROTI ZAHODU PO GLAVNEM GREBENU, 

KI JE BOLJ RAZGIBAN IN ZAHTEVNEJŠI NA ODSEKU HIRSCHKARLGRAT, 2282 m. 

PODOLGEM PREČKAMO BELO SEDLO, WEIßSATTEL, 2149 m, 

IN POVZPNEMO SE NA GRIEßKOGEL, 2328 m, KJER SE S SEVERA PRIDRUŽI STEZA 971. 

PO 3 urah STOPIMO NA JASTREBJO GLAVO, GEIERHAUPT, tudi SAUKOGEL, 2417 m. 

Z GEIERHAUPTA SESTOPIMO V JUGOVZHODNI SMERI ČEZ HÖLLKOGEL, 2323 m, 

IN PO SVINJSKEM HRBTU, SAURÜCKEN, K IDILIČNEMU JEZERU INGERINGSEE, 1221 m. 

PO 9 urah HOJE SE VRNEMO K AVTOBUSU NA PARKIRIŠČU BLIZU JEZERA. 

LAŽJA RAZLIČICA ZA 6 ur HOJE: 

S HOCHREICHARTA PROTI JUGOVZHODU V VRATCA, BRANDSTÄTTERTÖRL, 2021 m, 

NATO PO POTI 974 SKOZI BRANDSTÄTTERGRABEN NA IZHODIŠČE IN V pol ure K JEZERU. 

PO KRAJŠEM OGLEDU ZGODOVINSKE SEKOVE, SECKAU, 843 m, 

SMO PO AVTOMOBILSKIH CESTAH OB MURI IN POD NEMŠKIM GRADCEM DOMA DO 23. ure. 

NE PODCENJUJMO DOBRE POHODNE OBUTVE! SLABA STEZA Z GEIERHAUPTA! MLAJ! 

PRIJAVIMO SE V DRUŠTVENI PISARNI. PRISPEVEK ZA PREVOZ ZNAŠA 28,00 €. 

DOBER DAN NA GRANITNI ALPSKI HRBTENICI! 

Tone Primožič

